VS002005
Datum: 1998-10-25T02:00:00.000+02:00
datum_sodbe_i_stopnje: 2003-07-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: hudi primeri
odskodnina: 7.500.000,00 SIT
opombe: II Ips 844/2006 Reviziji tožeče stranke je bilo delno ugodeno, saj je revizijsko sodišče prisodilo še 900.000,00 SIT za NEGM iz naslova TB in ZŽA.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zdrobljen zlom leve podlahti, prelom spodnjega dela ponvice levega kolka, raztrganino leve strani obraza, raztrganino s kožnim defektom leve strani ust in raztrganino sluznice v ustih, zvin levega kolena s poškodbo zunanjih vezi in udarnino levega stopala.

## Telesne bolečine

2.200.000,00 SIT Hude 10 dni, srednje 20 dni, lažje stopnje 2 mesece neprestane, kasneje občasne, ki so trajale do konca zdravljenja, bolečine se pri tožniku pojavljajo še danes, predvsem v levem kolku in v kolenu, zlasti pri daljši hoji, fizičnem delu ali nošenju težjih bremen.

#### Hospitalizacija

3x za več kot 10 dni, 3x operativni poseg v splošni anesteziji.

#### Ambulantno zdravljenje

Številni specialistični pregledi.

#### Rehabilitacija

Fizioterapija.

#### Nevšečnosti med zdravljenjem

10 dni je moral kumulativno nepremični ležati na postelji, analgetiki, antibiotiki, 22x RTG slikanje, mavec na levi roki, skupaj sedem tednov, dva meseca je hodil z berglami.

## Strah

300.000,00 SIT Primarni strah 1 dan, sekundarni strah srednje intenzitete, ki je trajal vse do zaključka kirurškega zdravljenja, v čas zdravljenja je doživljal tudi posttravmatsko stresno motnjo (bal se je, ali bo svoje delo lahko normalno opravljal, ali bo lahko normalno levo roko, obremenjevalo ga je predvsem dejstvo, da se zlom podlahti ni zaraščal, zato so bile potrebne tri operacije, nakazuje pa se še četrta).

## Zmanjšanje življenjske aktivnosti

4.500.000,00 SIT ZŽA za 30 %; še vedno opravlja delo, ki ga je opravljal pred poškodbo, ki je vezano na plezanje po lestvi, vendar pa mu sedaj predstavlja določene težave, zaradi bolečin v kolku. Pred poškodbo se je veliko ukvarjal s hokejem na travi in nogometom, kar sedaj en more več. Ima bolečine v poškodovanem kolenu, predvsem pri dalj časa trajajoči hoji in nošenju težjih bremen. Zaradi omejene rotacije leve podlahti ima težave pri dvigovanju in prijemanju različnih predmetov, kar je pogosto pri njegovem poklicu. Tožnik doživlja duševne bolečine, predvsem mu v duševni integriranosti manjkajo športne dejavnosti, ki jih je moral opustiti, delno pa je poslabšana kakovost njegovega življenja zaradi sprememb na polju družbenih aktivnosti, opazno manj funkcionalen pa je tudi pri opravljanju svojega dela.

## Skaženost

500.000,00 SIT Na levi strani obraza 19 cm dolga brazgotina, ki sega pod levi uhelj in lasišče, na desni strani čela ima tri brazgotine, dolge 2 cm, na nosu je vidna prečna brazgotina, dolga 3 cm, dve brazgotini v predelu črevnice, dolgi 8 cm in široki 2 cm.

---

ZOR člen 200, 203